มาริโอ โกเมซ อดีตดาวยิง"เสือใต้"ประกาศแขวนสตั๊ดอย่างเป็นทางการ !
ภาระกิจเสร็จสิ้น ! อดีตนักเตะทีมชาติเยอรมัน อย่าง มาริโอ โกเมซ ที่ตอนนี้เล่นให้กับ ทีมสตุ๊ตการ์ต ทีมจากบุนเดสลีกา 2 ของเยอรมัน สามารถช่วยให้ทีมเลื่อนชั้นสู่ลีกสูงสุดได้ พร้อมกันนั้นเจ้าตัวได้ประกาศเลิกเล่นอย่างเป็นทางการแล้ว ด้วยวัย 34 ปี ที่โลดแล่นในฟุตบอลอาชีพมามากถึง 16 ปี ซึ่งทีม สตุ๊ตการ์ต คว้าตั๋วเลื่อนชั้นขึ้นสู่ลีกสูงสุดของเยอรมนีได้อีกครั้ง หลังจบในตำแหน่งรองแชมป์ลีกา 2 ซึ่ง โกเมซ ซัดไปทั้งสิ้น 7 ประตู จากการลงสนาม 24 นัดในทุกรายการ ซึ่งล่าสุดดาวยิงวัย 34 ปีเผยว่า "มันคือเป้าหมายที่ชัดเจนของผม ที่จะอำลาที่นี่ในฐานะผู้เล่นของลีกสูงสุด ผมมั่นใจตั้งแต่ช่วงต้นฤดูกาลว่า เราจะได้เลื่อนชั้น ดังนั้นผมจึงตัดสินใจแล้วว่า นี่จะเป็นปีสุดท้ายของผมที่สตุตการ์ทและในเยอรมนี รวมถึงบางทีมันอาจจะเป็นปีสุดท้ายในฐานะนักเตะด้วย"สำหรับ มาริโอ โกเมซ เริ่มเป็นที่รู้จักในฐานะนักเตะอาชีพกับสตุ๊ตการ์ต ก่อนย้ายไปอยู่กับสโมสรชั้นนำอย่าง บาเยิร์น มิวนิก ฟิออเรนตินา และ โวล์ฟสบวร์ก ก่อนย้ายกลับมาอยู่กับทีมม้าขาวอีกครั้งเมื่อปี 2018 โดยช่วงที่ประสบความสำเร็จของเขามากที่สุด อยู่ในปี 2009-2013 สมัยค้าแข้งกับ บาเยิร์น มิวนิค ที่ลงเล่นไปทั้งหมดกับ"เสือใต้" 115 นัด ยิงไป 75 ประตู